CELEX: 32019D1263
Language: hu
Date: 2019-07-18 00:00:00
Title: A Tanács (EU) 2019/1263 végrehajtási határozata (2019. július 18.) az Erasmus program fennállásának 35. évfordulója alkalmából közös rajzolattervű emlékérme kibocsátásáról

26.7.2019   
               
               
                  HU
               
               
                  Az Európai Unió Hivatalos Lapja
               
               
                  L 199/5
               
            
         A TANÁCS (EU) 2019/1263 VÉGREHAJTÁSI HATÁROZATA
         (2019. július 18.)
         az Erasmus program fennállásának 35. évfordulója alkalmából közös rajzolattervű emlékérme kibocsátásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 133. cikkére,
         tekintettel az euroérmék kibocsátásáról szóló, 2012. július 4-i 651/2012/EU európai parlamenti és tanácsi rendelet 4. cikkének (3) bekezdésére (1),
         mivel:
         
                     (1)
                  
                  
                     A 729/2014/EU tanácsi rendelet (2) 9. cikke értelmében az azon tagállamok által közösen kibocsátott emlékérmék, amelyek pénzneme az euro, kizárólag kiemelkedő jelentőségű, európai vonatkozású témákhoz kapcsolódhatnak, és a rajzolatuk nem sértheti az említett tagállamok esetleges alkotmányos előírásait.
                  
               
                     (2)
                  
                  
                     2019. július 2-án a Gazdasági és Pénzügyi Bizottság– az euroérmékkel foglalkozó albizottság javaslata alapján – jóváhagyta egy 2022-es, az Erasmus program fennállásának 35. évfordulójáról megemlékező közös emlékérme kibocsátásának az elvét.
                  
               
                     (3)
                  
                  
                     A 651/2012/EU rendelet 4. cikke (3) bekezdésének megfelelően a Tanács határoz arról, hogy sor kerüljön-e az azon tagállamok által közösen kibocsátott emlékérmék kibocsátására, amelyek pénzneme az euro,
                  
               ELFOGADTA EZT A HATÁROZATOT:
         
            1. cikk
            A Tanács jóváhagyja, hogy az Erasmus program fennállásának 35. évfordulója alkalmából 2022-ben közös rajzolattervű emlékérme közös kibocsátására kerüljön sor azon tagállamok által, amelyek pénzneme az euro.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. július 18-án.
            
               
                  a Tanács részéről
               
               
                  az elnök
               
               T. TUPPURAINEN
            
         
         
            (1)  HL L 201., 2012.7.27., 135. o.
         
         
            (2)  A Tanács 729/2014/EU rendelete (2014. június 24.) a forgalomba hozatalra szánt euroérmék címleteiről és műszaki előírásairól (HL L 194., 2014.7.2., 1. o.).